Mo kyrkje i Surnadal

Mo kyrkje står i bygda Moen i Surnadalen i Surnadal kommune i Møre og Romsdal fylke, og er ei Y-forma trekyrkje frå 1728. Byggmeister for kyrkja var Erik Jakobsen Holten frå Bæverdalen. Mo kyrkje er ei av fem bevarde Y-kyrkjer i Noreg. Kyrkja avløyste ei stavkyrkje som truleg var frå kring 1500. Ein del inventar vart flytt over frå stavkyrkja, mellom anna ein preikestol i tidleg barokk og ei kyrkjeklokke. Preikestolen vart skift ut ved ei restaurering i 1867, og hamna etterkvart på Kristiansund Museum der han gjekk tapt under bombinga i 1940. I 1994 vart det funne ei båtgrav ved kyrkja. Grava er frå 900-talet. Mo kyrkje er soknekyrkje i Mo kyrkjesokn i Indre Nordmøre prosti. Referansar Bakgrunnsstoff Hans Hyldbakk (1959). «Mo kjerke». Bygdesoge for Surnadal 2. Orkanger: Surnadal kommune. s. 136–139. Om Mo kyrkjelyd på nettstaden til Rindal og Surnadal kyrkjelege fellesråd Mo kyrkje i Surnadal i kulturminnesok.no, nettstaden til Riksantikvaren